מצר קילדין

מצר קילדין (ברוסית: Кильдинский пролив או Кильдинская салма) הוא מצר ים בים ברנץ בין חצי האי קולה לאי קילדין במחוז מורמנסק שברוסיה.

רוחבו של המצר נע בין 700 מ' בנקודה הצרה ביותר ועד 4 ק"מ; עומקו המרבי הוא 142 מ' ואורכו 19 ק"מ.

האזור נחשב לאזור טוב לדיג של דגי הבקלה.

המצר מתואר בפירוט באטלס משנת 1682 של הקרטוגרף ההולנדי יוהנס ואן קלן (Johannes van Keulen) ומצוין במפה הולנדית משנת 1790; נחקר מאוחר יותר, בשנת 1822, על ידי משלחת בראשותו של מגלה ארצות רוסי ממוצא גרמני פיודור ליטקה.

קישורים חיצוניים 

 
 תמונה של מצר קילדין, באתר פנורמיו 

רוסיה: מצרי ים
מצרי ים באוקיינוס הקרח הצפוני
מחוז מורמנסק: גאוגרפיה